
เลขานุการสภาเทศบาลได้ตรวจสอบจำนวนสมาชิกสภาเทศบาลที่มาประชุมครบองค์ประชุม เรียนคุณสุชาติ เทพโนราประธานสภาเทศบาลตำบลหนองพ้อเป็นประธานที่ประชุมและดำเนินการประชุมตามระเบียบวาระดังนี้
ประธานสภาฯ
กล่าวเปิดการประชุมสภาเทศบาลตำบลหนองพ้อ สมัยสามัญ สมัยที่ 4 ครั้งที่ 1 ประจำปี พ.ศ. 2554 และดำเนินการการประชุมตามระเบียบวาระการประชุม ดังนี้
ระเบียบวาระที่ 1 
เรื่องที่ประธานแจ้งให้ที่ประชุมทราบ

สำหรับวันนี้มีเรื่องที่จะแจ้งให้ทราบจำนวน 2 เรื่อง ด้วยกัน
1. เรื่องการจัดทำประชาคม พ.ศ. 2555 เราได้ทำประชาคมร่วมเพื่อจะลงพื้นที่ แต่ละหมู่บ้าน โดยวางกรอบแผนงานไว้ 4 แผนงาน
1.กรอบแผนงานประชาชนอยู่ดีมีสุข     2.กรอบแผนงานด้านสิ่งแวดล้อม

3.กรอบแผนงานด้านการจัดการศึกษา   4.กรอบแผนงาน การบริหารบ้านเมืองที่ดี
คือจะลงพื้นที่ในแต่ละหมู่บ้านว่ามีความจำเป็นและเหมาะสมหรือไม่เพื่อให้ตรงกับความต้องการของหมู่บ้านแต่ละแผนงาน แผนงานต้องอยู่ในแผน 3 ปี
2.เรื่องเทศบาลตำบลหนองพ้อ ได้ดำเนินการติดตามประเมินผลแผนงานพัฒนาประจำปีที่ผ่านมาซึ่งได้ผ่านเป็นที่เรียบร้อยแล้ว จึงแจ้งมาเพื่อทราบ
ระเบียบวาระที่ 2
เรื่องรับรองรายงานการประชุมสภาเทศบาลตำบลหนองพ้อ สมัยสามัญสมัยที่ 1ประจำปี 2555(ครั้งที่ 1)
ประธานสภาฯ
ขอเชิญท่านสมาชิกสภาเทศบาลตำบลหนองพ้อทุกท่านได้ตรวจสอบรายงานการประชุมที่ได้จัดส่งแล้วหากท่านใดมีความประสงค์จะขอแก้ไข ก็ขอเชิญครับ
มติที่ประชุม
รับรองรายงานการประชุม
ระเบียบวาระที่ 3
ญัตติอื่นๆ
3.1ญัตติว่าด้วยการอนุมัติใช้จ่ายขาดเงินสะสมประจำปีงบประมาณ พ.ศ. 2555 รายละเอียดก็แนบไว้ให้สมาชิกเรียบร้อยแล้ว ขอเรียนเชิญผู้ยื่นญัตติขออนุมัติใช้จ่ายขาดเงินสะสมคือ นายกเทศบาลตำบลหนองพ้อก็ขอเชิญครับด้วยข้าพเจ้า นายพิทักษ์  พวงมณี ตำแหน่งนายกเทศมนตรีตำบลหนองพ้อ  ขอเสนอญัตติขออนุมัติใช้จ่ายเงินสะสม  ประจำปีงบประมาณ พ.ศ.๒๕๕๕ เพื่อแก้ไขปัญหาความเดือดร้อนของประชาชนในเขตเทศบาลตำบลหนองพ้อ รวมทั้งพัฒนาด้านโครงสร้างพื้นฐานให้ประชาชนสามารถเดินทางไป - มาได้อย่างสะดวกโดยขออนุมัติใช้จ่ายเงินสะสมเป็นจำนวนเงินทั้งสิ้น ๓,๙๒๑,๐๐๐ บาท ดังนี้
กองช่าง ด้านบริการชุมชนและสังคม แผนงานเคหะและชุมชน งานไฟฟ้าถนน หมวดค่าครุภัณฑ์ ที่ดินและสิ่งก่อสร้าง ประเภทถนน ตั้งไว้ ๓,๙๒๑,๐๐๐ บาท แยกเป็น
- โครงการปรับปรุงซ่อมแซมถนนภายในเขตเทศบาลตำบลหนองพ้อ ตั้งไว้   ๑,๖๘๐,๐๐๐ บาท เพื่อจ่ายเป็นค่าจ้างเหมาปรับปรุงซ่อมแซมภายในเขตเทศบาลตำบลหนองพ้อ รายละเอียดตามอกสารโครงการที่แนบท้ายญัตติ
· โครงการก่อสร้างถนน คสล.สายควนเปล้า – ชะมวง หมู่ที่ ๖ ตั้งไว้ ๑,๓๖๐,๐๐๐ บาท เพื่อจ่ายเป็นค่าจ้างเหมาก่อสร้างถนน คสล.ขนาดกว้าง ๔.๐๐ เมตร ยาว ๖๒๐ เมตร หนา ๐.๑๕ เมตร พร้อมวางท่อระบายน้ำ คสล. รายละเอียดตามแบบแปลนเทศบาลตำบลหนองพ้อ
· โครงการก่อสร้างถนน คสล.สายโคกยาง หมู่ที่ ๔ ตั้งไว้ ๘๘๐,๐๐๐ บาท เพื่อจ่ายเป็นค่าจ้างเหมาก่อสร้างถนน คสล.ขนาดกว้าง ๓.๐๐ เมตร ยาว ๕๒๕ เมตร หนา ๐.๑๕ เมตร พร้อมวางท่อ คสล.รายละเอียดตามแบบแปลนเทศบาลตำบลหนองพ้อ
เหตุผลที่ข้าพเจ้าได้เสนอญัตติในครั้งนี้ มีดังนี้
๑.สืบเนื่องจากที่ฝนตกหนักและได้เกิดน้ำท่วมในพื้นที่ตั้งแต่เดือนพฤศจิกายน พ.ศ. ๒๕๕๔ จนถึงเดือนมกราคม พ.ศ.๒๕๕๕ ซึ่งน้ำได้ท่วมขังหลายครั้งจนทำให้ถนนภายในพื้นที่ชำรุดอย่างหนัก ทำให้ประชาชนสัญจรไป - มาลำบากและเกิดอันตรายและประชาชน รวมทั้งในพื้นที่ในเทศบาลตำบลหนองพ้อ จังหวัดพัทลุงได้ประกาศเป็นเขตภัยพิบัติทั้งตำบลซึ่งเทศบาลยังไม่สามารถดำเนินการปรับปรุงซ่อมแซมถนนภายในเขตเทศบาลได้ เนื่องไม่มีงบประมาณในการดำเนินการ ดังนั้นจึงได้เสนอญัตติในครั้งนี้เพื่อแก้ไขปัญหาความเดือดร้อนของประชาชน
๒.เพื่อให้เป็นไปตามระเบียบกระทรวงมหาดไทยว่าด้วยการรับเงินการเบิกจ่ายเงิน การฝากเงิน การเก็บรักษาเงินขององค์กรปกครองส่วนท้องถิ่น พ.ศ.๒๕๔๗ พร้อมแก้ไขเพิ่มเติมฉบับที่ ๒ พ.ศ.๒๕๔๘  ข้อ ๘๙ ซึ่งบัญญัติไว้ว่า องค์กรปกครองส่วนท้องถิ่นอาจใช้จ่ายเงินสะสมได้ โดยอนุมัติจากสภาท้องถิ่น ซึ่งให้กระทำได้เฉพาะกิจการซึ่งอยู่ในอำนาจหน้าที่ ขององค์กรปกครองส่วนท้องถิ่น ซึ่งเกี่ยวกับด้านบริการชุมชนและสังคม หรือกิจการที่เป็นการเพิ่มพูนรายได้หรือกิจการที่จัดทำเพื่อบำบัดความเดือดร้อนของประชาชน
จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อ เพื่อพิจารณาต่อไป
ประธานสภาฯ

เรียนเชิญสมาชิกสภาเทศบาลได้ร่วมอภิปราย ขอเชิญครับ
สุพัฒน์  หนูจีนเส้ง
เรียนประธานสภาฯ สมาชิกทุกท่าน กระผมนายสุพัฒน์  หนูจีนเส้ง สท.เขต 1ครับเมื่อตะกี้ที่นายกได้เสนอมาในงบประมาณ ๓,๙๒๑,๐๐๐ บาท นั้น เกี่ยวกับการถมหินผุ ของหมู่ที่ 1และหมู่ที่ 6  จำนวน ใช้หินผุนะครับ 665 ลูกบากศ์เมตร เมื่อเราใช้จ่ายเงินสะสมในการจัดซื้อครั้งนี้ เราจัดซื้อมาวางไว้ตรงไหนก็ได้จะได้ไม่ขาดจำนวน ผมยกตัวอย่างหินผุนะครับคือให้ผู้รับเหมายื่นซองประกวดราคาแล้วให้ผู้รับเหมาซื้อมาวางไว้เป็นกองผมรับรองว่าได้ครบเต็มจำนวนผมขอปรึกษาครับท่านประธานถ้ามีการยื่นซองผมรับรองเลยว่าไม่เต็มครับ ขอบคุณครับ
แวก  คงเมฆ
เรียนประธานสภาฯ นายกเทศมนตรีฯ และสมาชิกทุกท่าน กระผมนายแวก คงเมฆ สท.เขต 2 ผมไม่เห็นด้วยกับเพื่อนสมาชิก ที่อภิปรายอยู่ในขณะนี้ ฝ่ายบริหารจัดซื้อหินผุ ที่เพื่อนสมาชิกลงไปตรวจสอบชาวเขามีปัญหาเรื่องถนนผมอยากให้ประกาศรวมเลยครับ ขอบคุณคับ
เลขานุการฯ
กราบเรียนประธานสภาฯ นายกเทศมนตรีฯ สมาชิกทุกท่าน ตามที่ท่านสมาชิกสภาได้อภิรายเมื่อตะกี้ มันเป็นปัญหาข้อกฎหมายที่เกิดขึ้น การอภิปรายของสมาชิก ในการช่างเหมาโครงการในการดำเนินการนั้นเป็นวิธีการหนึ่งในการดำเนินการตามระเบียบกระทรวงมหาดไทยขององค์กรปกครองส่วนท้องถิ่นแต่การเสนอญัตติในครั้งนี้ได้แยกเป็นวัสดุถ้าเป็นอย่างที่ท่านพูดเป็นการแยกซื้อทั้งสองอย่างดังนั้นต้องเป็นการเสนอของผู้บริหาร ขอบคุณครับ
ปรีชา  ชาญเมธี
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายปรีชา ชาญเมธี สท.เขต 2 ก็ดูตามรายละเอียดดูแลควบคุมทุกซอย ผมขอฝากคือถ้าเป็นหินผุคือให้เป็นหินผุแท้คือถนนสายอื่นเคยเจอมาแล้วผมขอฝากฝ่ายบริหารด้วยว่าช่วยดูว่าเป็นหินผุแท้หรือเปล่า ขอบคุณครับ
สุพัฒน์  หนูจีนเส้ง
เรียนประธานสภาฯ สมาชิกทุกท่าน กระผมนายสุพัฒน์  หนูจีนเส้ง สท.เขต 1ท่านประธานครับผมขอชี้แจงคือเราต้องประกาศราคาคือเราต้องแยกดีกว่า ผมอยากให้เป็นบรรทัดฐาน  คือเรากินภาษีประชาชน ครับ
สมพงศ์  ศรีเงิน
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายสมพงศ์  ศรีเงิน สท.เขต 1ผมขออภิปรายในการใช้จ่ายเงินสะสมจำนวน ๓,๙๒๑,๐๐๐ บาท เป็นส่วนที่ดีกับชาวบ้านคือผมขอฝายฝ่ายบริหารด้วยว่าในการรับเหมาคือให้เป็นหูเป็นตาให้กับชาวบ้านในส่วนที่เราทำไปคิดว่าเราทำให้กับชาวบ้าน ครับ
ประธานสภาฯ
ผมขอมติญัตติว่าด้วยการอนุมัติใช้จ่ายขาดเงินสะสมประจำปีงบประมาณ พ.ศ. 2555โปรดยกมือครับ
เลขานุการฯ
ครับท่านประธานในการขอเสนอญัตติว่าด้วยการอนุมัติใช้จ่ายขาดเงินสะสมประจำปีงบประมาณ พ.ศ. 2555 โปรดยกมือ ที่ประชุมสภาฯได้มีมติ



อนุมัติ     
10
เสียง



ไม่อนุมัติ
-
เสียง



งดออกเสียง
1
เสียงคือประธานสภาฯ
ประธานสภาฯ
เห็นชอบอนุมัติใช้จ่ายเงินสะสมประจำปีงบประมาณ พ.ศ.2555 



อนุมัติ     
10
เสียง



ไม่อนุมัติ
-
เสียง



งดออกเสียง
1
เสียงคือประธานสภาฯ

เรียนนายกเทศมนตรีฯเสนอญัตติต่อไป
นายกเทศมนตรีฯ
ข้าพเจ้าขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ.๒๕๕๕ เพื่อแก้ไขปัญหาความเดือดร้อนของประชาชนและเพื่อให้การบริหารงานของเทศบาลเป็นไปอย่างเรียบร้อยถูกต้องตามกฎหมายจึงขออนุมัติโอนเงินงบประมาณรายจ่ายดังนี้ 


โอนเพิ่ม

๑.โอนเพิ่ม กองช่าง ด้านการเศรษฐกิจ แผนงานการพาณิชย์ งานกิจการประปา หมวดค่าครุภัณฑ์ที่ดินและสิ่งก่อสร้าง ประเภทครุภัณฑ์อื่นๆ โอนเพิ่มจำนวน ๖๐๐๐๐ บาท เพื่อโอนตั้งเป็นค่าจัดซื้อเครื่องสูบน้ำแบบจมน้ำ (ปั๊มซัมเมิร์ส) จำนวน ๓ เครื่องดังนี้ 

-  ขนาด ๑.๐ แรงม้า
จำนวน ๑ เครื่อง

-  ขนาด ๑.๕ แรงม้า
จำนวน ๑ เครื่อง

-  ขนาด ๒.๐ แรงม้า
จำนวน ๑ เครื่อง

๒.โอนตั้งจากรายการใหม่ กองช่าง ด้านเศรษฐกิจ แผนงานการพาณิชย์ งานกิจการประปา หมวดค่าครุภัณฑ์ที่ดินและสิ่งก่อสร้าง ค่าที่ดินและสิ่งก่อสร้าง ประเภทถังเก็บน้ำ เพื่อโอนตั้งจ่ายจากรายการใหม่ จำนวน ๕๓,๐๐๐ บาท เพื่อโอนตั้งจ่ายเป็นค่าจ้างเหมาติดตั้งระบบประปา โดยติดตั้งโครงเหล็กนั่งร้านสำเร็จรูปขนาด ๑.๗๐ × ๑.๗๐ เมตร พร้อมติดตั้งถังน้ำพลาสติกขนาดความจุ ๑๕๐๐ ลูกบาศก์เมตร ติดตั้งเครื่องสูบน้ำแบบลูกสูบชัก ขนาด ๑.๕ แรงม้า พร้อมติดตั้งอุปกรณ์แล้วเสร็จ

๓.โอนตั้งจ่ายรายการใหม่ กองช่าง ด้านบริการชุมชนและสังคม แผงงานเคหะและชุมชน งานบริหารงานทั่วไปที่ใช้เกี่ยวกับเคหะและชุมชน หมวดค่าครุภัณฑ์ที่ดินและสิ่งก่อสร้าง ประเภทครุภัณฑ์คอมพิวเตอร์ ตั้งจ่ายรายการใหม่ จำนวน ๕,๐๐๐ บาท เพื่อจ่ายเป็นค่าจัดซื้อจอคอมพิวเตอร์ซึ่งเป็นจอแอลอีดี ขนาด ๑๘.๕ นิ้ว จำนวน ๑ เครื่อง


รวมโอนเพิ่มจำนวน ๑๑๘,๐๐๐ บาท 


โอนลด

๑.สำนักปลัดเทศบาล ด้านการดำเนินงานอื่น แผนงานงบกลาง งานงบกลาง หมวดรายจ่ายงบกลาง ประเภทเบี้ยยังชีพผู้สูงอายุ ขอโอนลดจำนวน ๖๐,๐๐๐ บาท

๒.สำนักปลัดเทศบาล ด้านการดำเนินงานอื่น แผนงานงบกลาง งานงบกลาง หมวดรายจ่ายงบกลาง ประเภทเงินทุนเพื่อการศึกษาระดับปริญญาตรี ขอโอนลดจำนวน ๕๓,๐๐๐ บาท 

๓.กองช่าง ด้านบริการชุมชนและสังคม แผนงานเคหะชุมชน งานบริการทั่วไปเกี่ยวกับเคหะและชุมชน หมวดค่าตอบแทนใช้สอยและวัสดุ ประเภทค่าโฆษณาและเผยแพร่ ขอโอนลดจำนวน ๕,๐๐๐ บาท 

รวมโอนลด ๑๑๘,๐๐๐ บาท

เหตุผลที่ข้าพเจ้าเสนอญัตติขออนุมัติโอนเงินงบประมาณรายจ่ายในครั้งนี้ มีดังนี้

๑.โอนเงินเพื่อจัดซื้อเครื่องสูบน้ำแบบจมน้ำ(ซัมเมริส์)เนื่องจากในขณะนี้ เทศบาลไม่มีเครื่องสูบน้ำสำรองสำหรับไว้ใช้ในกรณีที่เครื่องสูบน้ำชำรุดหรือเสียหายรวมทั้งในขณะนี้ย่างเข้าสู่ช่วงฤดูแล้งซึ่งในทุกปีที่ผ่านมาในช่วงฤดูแล้งเครื่องสูบน้ำจะชำรุดบ่อย อันเนื่องมาจากเครื่องต้องทำงานหนัก ดังนั้นเพื่อให้เทศบาลสามารถแก้ไขแก่ประชาชนได้อย่างท่วงทีจึงจำเป็นต้องตั้งงบประมาณรายการนี้ไว้๒.จากสภาพปัญหาระบบประปาหมู่ที่ ๖ ที่ไม่สามารถจ่ายน้ำให้แก่ประชาชนได้ครอบคลุมทุกครัวเรือน ซึ่งส่งผลให้ประชาชนส่วนหนึ่งไม่มีน้ำประปาใช้อย่างเพียงพอต่อการดำรงชีวิตประจำวันจากการตรวจสอบพบว่ามีจำนวน ๕ ครัวเรือนที่มีความเดือดร้อนดังกล่าว หากปล่อยไว้จะก่อให้เกิดความเดือนร้อนมาก โดยเฉพาะช่วงฤดูแล้ง ดังนั้นเทศบาลจึงจำเป็นต้องแก้ไขปัญหาความเดือดร้อนดังกล่าวให้กับประชาชนในพื้นที่

๓.เนื่องจากจอคอมพิวเตอร์เดิมเกิดชำรุดจนไม่สามารถซ่อมแซมได้ จึงมีความจำเป็นต้องจัดซื้อจอคอมพิวเตอร์ใหม่เพื่อให้พนักงานสามารถปฏิบัติงานได้อย่างปกติ

๔.เพื่อให้เป็นไปตามระเบียบกระทรวงมหาดไทย ว่าด้วยวิธีการงบประมาณขององค์ปกครองส่วนท้องถิ่น พ.ศ.๒๕๔๗ ข้อ ๒๗ ซึ่งบัญญัติไว้ว่า การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพ หรือโอนตั้งจ่ายรายการใหม่ให้เป็นอำนาจอนุมัติของสภาท้องถิ่น


จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อ เพื่อพิจารณาต่อไป
ประธานสภาฯ

เรียนเชิญสมาชิกสภาเทศบาลได้ร่วมอภิปราย ขอเชิญครับ
ปรีชา  ชาญเมธี
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายปรีชา ชาญเมธี สท.เขต 2 ก็ดูจาการโอนมาแล้วครับซื้อคอมพิวเตอร์ เครื่องสูบน้ำผมดูว่าดีครับผมว่าน่าจะเพิ่มมาอีกนะครับยังมีน้อยอยู่จะได้แก้ไขปัญหาความเดือดร้อนของประชาชนขอบคุณครับ
นิยม  แก้วชูแสง
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายนิยม แก้วชูแสง สท.เขต 1ผิดอยู่ประเด็นหนึ่งครับการซื้อพัสดุมีกองช่างอยู่แล้วทำไม สท.ต้องออกไปเกี่ยวข้อง แล้วกองช่างมีไว้ทำอะไร ขอบคุณครับ
สมพงศ์  ศรีเงิน
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายสมพงศ์  ศรีเงิน สท.เขต 1ผมขออภิปรายไม่ใช่หน้าที่ของใครแต่เป็นหน้าที่ของฝ่ายบริหารคือต้องทำตามหน้าที่เราต้องช่วยเหลือชาวบ้านและต้องแก้ไขปัญหา ขอบคุณครับ
สุพัฒน์  หนูจีนเส้ง
เรียนประธานสภาฯ สมาชิกทุกท่าน กระผมนายสุพัฒน์  หนูจีนเส้ง สท.เขต 1 ครับต้องการโอนเงินเพิ่มการโอนเงินงบประมาณ 2555 ผมอยากให้ตรงขนาด 1.0 1.5 2.0 แรงม้า การโอนเงินมาจากสำนักปลัดให้ดูความเดือดร้อนของชาวบ้านแต่งบประมาณตรงนี้ช่วยบำรุงทุกข์บำรุงสุขได้ ขอบคุณครับ
อุทัย  ศิริรัตน์
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายอุทัย  ศิริรัตน์ สท.เขต 1 การโอนงบประมาณของทางเทศบาลผมก็เห็นด้วยผมขอบคุณฝ่ายบริหารที่ลงไปแก้ไขปัญหาให้ เพื่อนสมาชิกก็ควรเข้ามาช่วยแก้ไขและดูแลชาวบ้าน ขอบคุณครับ
พริ้ม  จอนนุ้ย
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายพริ้ม  จอนนุ้ย สท.เขต 1ผมขอพูดสักนิดผมขอบคุณฝ่ายบริหารที่ได้เล็งเห็นความเดือดร้อนของชาวบ้านผมของให้ช่วยดูแลในเขตที่ 1 และเขตที่ 2ผมไม่เคยแบ่งเป็นพรรคเป็นพวกการทำงานของฝ่ายบริหารผมว่าใช้ได้แล้วบางอย่างผมว่าก้าวหน้ามาก ขอบคุณมากครับ
สมพงศ์  ศรีเงิน
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายสมพงศ์  ศรีเงิน สท.เขต 1ผมขอพูดเรื่องเครื่องสูบน้ำคือผมว่า 2.0 แรงม้าผมว่าน่าจะซื้อเพิ่มอีก 2 เครื่องคือชาวบ้านโทรมาหาผมน้ำไม่เหลือไม่มีน้ำออกบ้างคือออกเฉพาะลมน้ำยังไม่ออกสักเท่าไร ชาวต้องต้องใช้ทำธุรกิจผมอยากให้ซื้อเพิ่มเติมครับ ขอบคุณครับ
ประธานสภาฯ
ผมขอมติโอนเงินงบประมาณรายจ่ายประจำปีงบประมาณ พ.ศ.2555 สมาชิกท่านใดอนุมัติ โปรดยกมือครับ

เลขานุการฯ
ตามที่นายกเทศมนตรีฯได้เสนอมติโอนเงินงบประมาณรายจ่ายประจำปีงบประมาณ พ.ศ.2555  โปรดยกมือ ที่ประชุมสภาฯได้มีมติ



อนุมัติ     
10
เสียง



ไม่อนุมัติ
-
เสียง



งดออกเสียง
1
เสียงคือประธานสภาฯ
ประธานสภาฯ
เห็นชอบมติโอนเงินงบประมาณรายจ่ายประจำปีงบประมาณ พ.ศ.2555



อนุมัติ     
10
เสียง



ไม่อนุมัติ
-
เสียง



งดออกเสียง
1
เสียงคือประธานสภาฯ

ต่อไปเป็นการขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณพ.ศ. 2555
นายกเทศมนตรีฯ
ข้าพเจ้าขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ 2555 ดังนี้


กองช่างด้านบริการชุมชนและสังคม แผนงานเคหะและชุมชน งานบริหารทั่วไป เกี่ยวกับการเคหะและชุมชน หมวดค่าครุภัณฑ์ที่ดินและสิ่งก่อสร้าง ประเภทครุภัณฑ์คอมพิวเตอร์ ตั้งไว้ ๑๕,๐๐๐ บาท

รายละเอียดข้อความเดิม
· เพื่อจ่ายเป็นค่าพริ้นเตอร์ขนาด A3 จำนวน  1 เครื่อง
· สามารถพิมพ์และสแกนถ่ายเอสารในขนาด A 3ได้
· อัตราเร็วในการพิมพ์ 35 แผ่น ต่อนาที สำหรับงานขาวดำ และ 28 แผ่นต่อนาที สำหรับงานสี 
· ให้ความละเอียดสูงในการพิมพ์ ระดับ 1200×6000 จุดต่อนิ้ว
· หน่วยความจำขนาด 64 MB 
· ถาดป้อนกระดาษ อัตโนมัติความจุ 50 แผ่น
· จอแสดงผลสี แอลอีดีขนาด 4.2 นิ้ว พร้อมคุณสมบัติ ของtouchcsreen


-      อินเตอร์เฟส USB2.0

 -   ภายในติดตั้งอินเตอร์เฟสการสื่อสารไร้สาร 802.11b/g และฟาสต์อีเธอเน็ต 10/100 Based – TX 

-  สั่งพิมพ์ภาพถ่ายได้โดยตรงจากมีเดียต่างๆ หรือฟังก์ชั่น Pictbridde ด้วยคุณสมบัติของPhoto Cature Centre ตั้งจ่ายจากเงินอุดหนุนทั่วไป ปรากฏในแผนงานเคหะและชุมชน (งานบริงานงานทั่วไปเกี่ยวกับเคหะและชุมชน)

รายละเอียดข้อความใหม่

เพื่อจากเป็นค่าเครื่องปริ้นเตอร์ขนาด A3จำนวน 1 เครื่อง
· สามารถพิมพ์สแกนและถ่ายเอกสารในขนาด A3 ได้
· อัตราเร็วในการพิมพ์ 35 แผ่นต่อนาที สำหรับงานขาวดำและ 28 แผ่นต่อนาทีสำรับงานสี
· ให้ความละเอียดสูงในการพิมพ์ ระดับ 1200×6000 จุดต่อนิ้ว
· หน่วยความจำขนาด 64 MB 
· ถาดป้อนกระดาษ อัตโนมัติความจุ 50 แผ่น
· จอแสดงผลสี แอลอีดีขนาด 3.3 นิ้ว พร้อมคุณสมบัติ ของtouchcsreen


-      อินเตอร์เฟส USB2.0

 -   ภายในติดตั้งอินเตอร์เฟสการสื่อสารไร้สาร 802.11b/g และฟาสต์อีเธอเน็ต 10/100 Based – TX 

สั่งพิมพ์ภาพถ่ายได้โดยตรงจากมีเดียต่างๆ หรือฟังก์ชั่น Pictbridde ด้วยคุณสมบัติของPhoto Cature Centre ตั้งจ่ายจากเงินอุดหนุนทั่วไป ปรากฏในแผนงานเคหะและชุมชน (งานบริงานงานทั่วไปเกี่ยวกับเคหะและชุมชน)
จึงเรียนมาเพื่อโปรดเสนอต่อที่ประชุมสภาเทศบาลตำบลหนองพ้อ พิจารณาต่อไป

ประธานสภาฯ
การแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ 2555 ท่านสมาชิกท่านใดจะอภิปรายเชิญครับ
สุพัฒน์  หนูจีนเส้ง
เรียนประธานสภาฯ สมาชิกสภาทุกท่าน กระผมนายสุพัฒน์  หนูจีนเส้ง สท.เขต 1เรื่องของการเสนอการเปลี่ยนแปลงคำชี้แจงงบประมาณรายจ่ายประจำปีงบประมาณ 2555ที่ท่านนายกพูดเมื่อตะกี้ ตั้งไว้  15000 บาท ผมเห็นด้วยครับท่านประธานขอคุณครับ
ประธานสภาฯ
ขอมติว่าด้วยการเปลี่ยนแปลงคำชี้แจงงบประมาณรายจ่ายประจำปีงบประมาณ 2555 ท่านสมาชิกท่านใดอนุมัติ โปรดยกมือ
เลขานุการฯ
ตามที่ท่านนายกเทศมนตรีเสนอ ขอมติว่าด้วยการเปลี่ยนแปลงคำชี้แจงงบประมาณรายจ่ายประจำปีงบประมาณ 2555 โปรดยกมือ



อนุมัติ     
10
เสียง



ไม่อนุมัติ
-
เสียง



งดออกเสียง
1
เสียงคือประธานสภาฯ
ประธานสภาฯ
เห็นชอบมติว่าด้วยการเปลี่ยนแปลงคำชี้แจงงบประมาณรายจ่ายประจำปีงบประมาณ 2555



อนุมัติ     
10
เสียง



ไม่อนุมัติ
-
เสียง



งดออกเสียง
1
เสียงคือประธานสภาฯ

ต่อไปคือญัตติการกำหนดสมัยประชุมสมัยสามัยประจำปี พ.ศ.2555และครั้งที่ 1ประจำปีพ.ศ.2556 และต้องมีการเสนอครั้งต่อไป ต้องให้สมาชิกกำหนดทีละสมัยเชิญครับ สมัยที่ 2 ประจำปี 2555เชิญครับ
สมพงศ์  ศรีเงิน
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายสมพงศ์  ศรีเงิน สท.เขต 1 ผมขอเสนอตรั้งที่ 2 เป็นวันที่ 1 – 30 มิถุนายน พ.ศ.2555 ครับ
สุพัฒน์  หนูจีนเส้ง
เรียนประธานสภาฯ สมาชิกสภาทุกท่าน กระผมนายสุพัฒน์  หนูจีนเส้ง สท.เขต 1ผมขอเสนอครั้งที่ 3 เป็นวันที่ 15 สิงหาคม – 13 กันยายน พ.ศ.2555 ครับ
ปรีชา  ชาญเมธี
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายปรีชา ชาญเมธี สท.เขต 2 กระผมขอเสนอครั้งที่ 4 เป็นวันที่ 1พฤศจิกายน – 30 พฤศจิกายน พ.ศ.2555 ครับ
อำพล  นิ่มชะนา
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายอำพล  นิ่มชะนา สท.เขต 2 ผมขอเสนอ ครั้งที่ 1ประจำปี 2556เป็นวันที่ 1 กุมภาพันธ์ – 2 มีนาคม พ.ศ.2556 
ประธานสภาฯ
ท่านใดจะเสนออะไรเพิ่มเติมอีกไหมครับ ผมขอสรุปการกำหนดสมัยประชุม ที่ท่านสมาชิกได้เสนอมา คือ



สมัยที่ 2 วันที่ 1 -30 มิถุนายน พ.ศ.2555



สมัยที่ 3 วันที่ 15 สิงหาคม – 13 กันยายน พ.ศ.2555



สมัยที่ 4 วันที่ 1 – 30 พฤศจิกายน พ.ศ.2555



และสมัยที่ 1ประจำปี 2556 วันที่ 1กุมภาพันธ์ – 2 มีนาคม พ.ศ.2556
มติที่ประชุม
มติในที่ประชุม

เห็นชอบ    
10
เสียง




ไม่เห็นชอบ
-
เสียง




งดออกเสียง
1
เสียงคือประธานสภาฯ

ระเบียบวาระที่ 4
เรื่องอื่นๆ
อำพล  นิ่มชะนา
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายอำพล  นิ่มชะนา สท.เขต 2 ผมเอาเรื่องอื่นๆผมขอพูดเรื่องท่อเหลี่ยมผ่านมานานแล้วยังไม่ได้ทำชาวบ้านใช้ในการทำการเกษตรและการทำธุรกิจต้องสัญจรไปมาชาวบ้านยังต้องอ้อมไปทางอื่นผมขอฝากให้ช่วยทำให้เสร็จด้วยครับ

ปรีชา  ชาญเมธี
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายปรีชา ชาญเมธี สท.เขต 2 ผมขอคุยเรื่องไฟฟ้าผมอยากให้ไปยืมรถกระเช้าผมอยากให้ซ่อมให้เสร็จเพราะไฟฟ้าแต่ละหมู่บ้านดับอยู่ทุกซอยอยากให้มาช่วยตรงนี้ก่อน
สมพงศ์  ศรีเงิน
เรียนประธานสภาฯ นายกเทศมนตรีฯ สมาชิกสภาทุกท่าน กระผมนายสมพงศ์  ศรีเงิน สท.เขต 1 ผมขอสักนิด อย่างที่เราได้ประชุมที่ผ่านมาทางสภาเป็นที่เรียบร้อยแล้วผมอย่างให้ฝ่ายบริหารดำเนินการโดยด่วน ขอขอบคุณครับ
ประธานสภาฯ
สำหรับวันนี้กระผมขอปิดการประชุม
ปิดประชุมเวลา 11.00 น.

ลงชื่อ
              เลขานุการสภาฯ
       ลงชื่อ
                                      ประธานสภาฯ

                (นายสมหมาย  ทองขาว



         (นายสุชาติ  เทพโนรา) 

(ลงชื่อ)



ประธานกรรมการตรวจรายงานการประชุม

   

  (นายสมพงศ์   ศรีเงิน)

(ลงชื่อ)



กรรมการตรวจรายงานการประชุม


  (นายนิยม  แก้วชูแสง)

(ลงชื่อ)



กรรมการตรวจรายงานการประชุม


(นายสุพัฒน์  หนูจีนเส้ง)

